बैंकिङ कसुर घटाउन, नियन्त्रण र निरुत्साहित गर्न बैंकहरूको पनि निकै ठूलो भूमिका हुन्छ । महाशाखाले यसमा बैंकहरूसँग सहकार्य समेत गर्न खोजिरहेको छ । के गरे बैंकिङ कसुर हुन्छ भन्ने जनचेतना जगाउन सकियो भने पनि त्यसले सकारात्मक परिवर्तन ल्याउँछ । प्रभावकारी प्रहरी कारबाही त हामीले गरिरहेकै छौं । चेक पाएपछि नसाटेरै पैसा नै पाएको विश्वास गर्ने अज्ञानताले पनि मानिसहरू ठगिएका छन् । हामीले चेक बाउन्समार्फत ठगिएको करोडौं रुपैयाँ रिकभर पनि गरिदिएका छौं, तर त्यो पर्याप्त छैन । बैंकिङ कसुरमा बिगो दाबी अनुसारको जरिवाना र कैद सजायसमेत हुन्छ । प्रहरीले एक वर्षभित्रमा बाउन्स भएका चेकहरू हेर्छ, तर अदालतबाट बाउन्स भएको ५ वर्षसम्म सजाय हुन सक्छ ।
